b'\n_START_ARTICLE_\nTand\n_START_SECTION_\nAnvendelse\n_START_PARAGRAPH_\nT\xc3\xa6nderne har mange forskellige brugerfunktioner, de bruges blandt andet til at tygge og bide med, har stor betydning for udseendet, tale og sang._NEWLINE_Menneskers og dyrs t\xc3\xa6nder har flere funktioner som bygger p\xc3\xa5 mekanisk gearing. Fort\xc3\xa6nders og hj\xc3\xb8rnet\xc3\xa6nders form\xc3\xa5l er, at kile sig ind i prim\xc3\xa6rt f\xc3\xb8deemner. Under k\xc3\xa6bernes pres kiles f\xc3\xb8deemner over \xe2\x80\x93 dette kaldes popul\xc3\xa6rt at bide noget over. Et eksempel er n\xc3\xa5r man bider et stykke af et \xc3\xa6ble._NEWLINE_Kindt\xc3\xa6nders funktion er at mase f\xc3\xb8deemnestykker s\xc3\xa5 de under gentagen tygning omdanner f\xc3\xb8deemnerstykkerne til en gr\xc3\xb8d blandet med spyt. Kindt\xc3\xa6nders takninger og k\xc3\xa6bernes pres g\xc3\xb8r, at f\xc3\xb8deemnestykkerne uds\xc3\xa6ttes for stort tryk, som kvaser cellestrukturer og andre mademner i stykker i lille m\xc3\xa5lestok._NEWLINE_Udover at blive anvendt til f\xc3\xb8deemner, bliver t\xc3\xa6nderne ogs\xc3\xa5 anvendt som generelt redskab. F.eks. anvendes t\xc3\xa6nder ogs\xc3\xa5 til at holde mindre emner (handsker, buskort...), n\xc3\xa5r man har brug for flere h\xc3\xa6nder._NEWLINE_Mennesker har anvendt eller anvender t\xc3\xa6nderne til utroligt mange ting. F.eks. anvender eller anvendte inuitterne tygning til at garve skind med.\n_START_SECTION_\nNavngivning\n_START_PARAGRAPH_\nI Danmark navngives menneskers t\xc3\xa6nder med Haderups nomenklatur.\n_START_SECTION_\nAndet\n_START_PARAGRAPH_\nTanden er en modificeret papil, som stammer fra mundens slimhinde og som d\xc3\xa6kkes af kalcificerede substanser._NEWLINE_Mennesket har 20 m\xc3\xa6lket\xc3\xa6nder og 32 blivende t\xc3\xa6nder._NEWLINE_L\xc3\xa6ren om t\xc3\xa6nder kaldes odontologi. L\xc3\xa6ren om tandregulering kaldes ortodonti.'